Nirbhya Rape Case Convicts Hanging: Supreme Court Rejects Mukesh Kumar's Petition - निर्भया केस: राष्ट्रपति के फैसले पर सवाल उठानेवाली मुकेश की याचिका सुप्रीम कोर्ट में खारिज
ELECTION_TOPBAND_1582906822807
nirbhya rape case supreme court rejects mukesh petition over challenging mercy petition rejection
Published By Vishnu Rawal | नवभारतटाइम्स.कॉम | Updated: 29 Jan 2020, 03:24:00 PM IST
राष्ट्रपति के फैसले पर सवाल उठाने वाले निर्भया के दोषी मुकेश को सुप्रीम कोर्ट से झटका लगा
सुप्रीम कोर्ट ने मुकेश की याचिका खारिज कर दी, यह अपील राष्ट्रपति द्वारा दया याचिका खारिज करने के खिलाफ थी
कहा गया कि राष्ट्रपति द्वारा याचिका के जल्द निपटान का ये मतलब नहीं है कि विवेक का इस्तेमाल नहीं हुआ
राष्ट्रपति के फैसले पर सवाल उठाने वाले निर्भया के दोषी मुकेश को सुप्रीम कोर्ट से झटका लगा है। कोर्ट ने उसकी याचिका खारिज कर दी है। बता दें कि राष्ट्रपति ने मुकेश की दया याचिका खारिज कर दी थी। इसके खिलाफ मुकेश सुप्रीम कोर्ट पहुंचा था। अब मुकेश के सभी कानूनी विकल्प खत्म हो गए हैं। सुनवाई में सुप्रीम कोर्ट ने कहा कि जेल में उसके साथ कथित गलत व्यवहार राष्ट्रपति के फैसले के रिव्यु का ग्राउंड नहीं है। कोर्ट ने यह भी कहा कि राष्ट्रपति द्वारा याचिका के जल्द निपटान का ये मतलब नहीं है कि विवेक का इस्तेमाल नहीं हुआ।
जब सुप्रीम कोर्ट ने चारों दोषियों को फांसी की सजा दे चुकी है तो देर किस बात की और वकीलों को भी बलात्कारियों का साथ देने के जुर्म में पच्चीस साल के लिए जेल में डालों
सुप्रीम कोर्ट के फैसले के बाद दोषी के वकील एपी सिंह ने फिर दया याचिका खारिज होने के तरीके पर सवाल उठाया। उन्होंने कहा कि दिल्ली सरकार ने खुद कहा कि बिजली की रफ्तार से दया याचिका खारिज की गई। बता दें कि निर्भया का अन्य दोषी अक्षय भी अब क्यूरेटिव पिटीशन दाखिल कर चुका है। इसके बारे में सवाल पूछे जाने पर एपी सिंह ने कहा कि यह क्यूरेटिव पिटीशन नए ग्राउंड पर दाखिल की गई है।
निर्भया की मां बोली, इंसाफ जरूर होगा
सुप्रीम कोर्ट के फैसले के बाद निर्भया की मां ने कहा कि दोषी भले ही केस को लटका रहे हों, लेकिन न्याय जरूर होगा। उन्होंने भरोसा जताया कि 1 फरवरी को फांसी जरूर होगी। वह बोलीं, 'काफी लंबी लड़ाई लड़ी है। आगे भी लड़ेंगे। सात साल से देख रहे। आगे कानून पर भरोसा है कि इंसाफ होगा।'
क्या सिर्फ मुकेश को फांसी दी जा सकती है?
चारों दोषियों में से एक मुकेश के सभी कानूनी विकल्प खत्म हो चुके हैं। बावजूद इसके सिर्फ उसे फांसी नहीं हो सकती। फांसी तब ही होगी जब चारों के कानूनी विकल्प खत्म हो जाएंगे।
निर्भया के दोषी मुकेश का आखिरी दांव भी SC में फेलराष्ट्रपति के फैसले पर सवाल उठाने वाले निर्भया के दोषी मुकेश को सुप्रीम कोर्ट से झटका लगा है। कोर्ट ने उसकी याचिका खारिज कर दी है। आपको बता दें कि राष्ट्रपति ने मुकेश की दया याचिका खारिज कर दी थी। इसके खिलाफ मुकेश सुप्रीम कोर्ट पहुंचा था, लेकिन उसकी याचिका को खारिज कर दिया गया। अब मुकेश के सभी कानूनी विकल्प खत्म हो गए हैं। टॉप न्यूज़ में देखिए इस खबर को विस्तार से, साथ ही कुछ अन्य बड़ी खबरें।
बता दें कि निर्भया केस में फांसी का सामना कर रहे चार गुनहगारों में से एक मुकेश ने राष्ट्रपति से दया याचिका खारिज होने की न्यायिक समीक्षा की मांग की थी। मंगलवार को मुकेश की ओर से वकील अंजना प्रकाश ने आरोप लगाया गया था कि राष्ट्रपति के सामने पूरे दस्तावेज नहीं रखे गए थे। दया याचिका को जल्दी में खारिज किया गया। वकील ने कहा था कि यह न्याय को खत्म करना है। इस पर अदालत ने पूछा कि आप यह कैसे कह सकती हैं कि राष्ट्रपति के सामने पूरे तथ्य नहीं रखे गए थे? यह कैसे कहा जा सकता है कि राष्ट्रपति ने सही से विचार नहीं किया?
केंद्र की ओर से सॉलिसिटर जनरल तुषार मेहता ने कहा था कि मुकेश की मर्सी पिटीशन के साथ सारा रेकॉर्ड राष्ट्रपति को भेजा गया था। राष्ट्रपति को कौन-सा रेकॉर्ड देखना है, ये उनका विशेषाधिकार है और वह इसका इस्तेमाल कैसे करेंगे, इसमें दखल नहीं दिया जा सकता।
Web Title nirbhya rape case supreme court rejects mukesh petition over challenging mercy petition rejection(News in Hindi from Navbharat Times , TIL Network)
और जानें:मुकेश दया याचिका खारिजनिर्भया सुप्रीम कोर्टनिर्भया रेप केसnirbhya rape mukesh petitionnirbhya rape caseindia Newsindia News in Hindiindia Latest Newsindia Headlinesभारत समाचार